Huoltopotti-kampanjan säännöt

Järjestäjä

Neste Markkinointi Oy, jäljempänä ”Neste”.

Osallistumiskelpoisuus

Kampanjaan voivat osallistua kaikki Suomessa asuvat luonnolliset henkilöt pois lukien Nesteen henkilökunta ja heidän perheenjäsenensä, sekä niiden yhtiöiden ja organisaatioiden työntekijät, jotka ovat olleet tekemisissä tämän kilpailun kanssa. Osallistumisessa ei ole ikärajaa.

Kampanja-aika

Kampanja-aika on 5.6.-18.8.2016. Neste ei vastaa teknisistä syistä perille tulemattomista osallistumisista.

Palkinnot

Jokainen uusi tykkääjä Neste Bensis Facebook-sivulle kerryttää kampanjan päätyttyä hyväntekeväisyyteen lahjoitettavaa summaa 0,50 eurolla. Palkintopotin yläraja on 25 000 €, jonka kertyminen vaatii 50 000 uutta tykkääjää. Tämän rajan ylittävät tykkäykset eivät kerrytä jaettavaa summaa. Kampanjan päätyttyä potti jaetaan tasan viiden yleisöäänestykessä eniten ääniä saaneen kohteen kesken.

Kampanjaan osallistuminen

Tuettavien kohteiden ehdottaminen ja äänestys tapahtuu Neste.fi-sivustolla.

Ehdotettavien kohteiden tulee olla hyvän tavan mukaisia – asiattomat viestejä ei huomioida tuettavien kohteiden valinnassa.

Neste pidättää oikeuden ottaa yhteyttä kohteen ehdottajaan lisätietojen saamiseksi, mikäli hän on jättänyt yhteystietonsa kohdetta ehdottaessaan.

Voittajan valinta ja palkintojen lunastus

Tuettavat kohteet valitaan yleisöäänestyksellä. Voitosta ja sen lunastamisesta ilmoitetaan voittajille henkilökohtaisesti. Mikäli voittajaa ei tavoiteta 14 päivän kuluessa voitosta Nesteellä oikeus lahjoittaa summa toiselle kohteelle.

Verot

Neste sitoutuu maksamaan lakisääteiset verot näissä virallisissa säännöissä ilmoitetuista palkinnoista. Palkintoa ei vaihdeta muuhun aineettomaan tai aineelliseen hyödykkeeseen.

Viralliset säännöt koskevat kaikkia osallistujia. Osallistumalla tähän kilpailuun osanottajat sitoutuvat noudattamaan näitä kilpailun sääntöjä. Kilpailuun osallistujille saa lähettää tietoa Nesteen ja sen yhteistyökumppaneiden palveluista, eduista ja tarjouksista (kun ilmoittautuja on antanut tähän luvan). Yhteystietoja ei luovuteta ulkopuolisten käyttöön.

Neste Markkinointi Oy

Helsingissä 5.6.2016